HERE, ONS GOD, AS ONS NOU HUIS TOE GAAN

(VONKK 38)

(Melodie *van Lied 582*)

1

Here, ons God, as ons nou huis toe gaan,

vra ons u seën, waar ons hier voor U staan.

U het u goedheid weer aan ons betoon,

ons saamwees in u Naam met guns bekroon.

2

Ons bid tot U, o Vader, Seun en Gees,

laat ons vir ander ook tot seën wees.

Maak ons getuies van u Naam, o Heer,

Dat ook die wêreld U sal dien en eer.

3

U wat in liefde altyd by ons bly,

wees ons tog in ons lief en leed naby.

Sou daar beproewing oor ons pad kom, Heer,

maak ons volhardend in geloof al meer.